محمد جمال - مصرى - (روبن هود الثورة المصريه)

**محمد جمال الدين عبد الرازق ** (3 يناير 1970 ـ 21 يناير 2012)
الاسم بالكامل محمد جمال الدين عبد الرازق كمان كان اصحابة بينادوة باسم مصرى او جو المصرى
شاب مصرى ثورى خرج ثائر فى
ثورة 25 يناير وشارك فها ضد ألفساد وفضل يدافع ومؤمن بمطالبها وهى الحرية والعدالة الأجتماعية واصحابة فى ألميدان طلعوا علية لقب روبن هود الثورة المصرية
اتربى فى اسره متوسطة واشتغل فى السياحة و كان بيتكلم كام لغة اجنبية كويس
## نشاطه الثورى و مشاركته فى الثوره
شارك فى ثورة 25 يناير من اول يوم فى ميدان التحرير فى 25 يناير 2011 ومسابش ألميدان من بعد ما مبارك مشى ضد سيطرة المجلس العسكرى أللى أدار ألفترة الانتقالية وقتها و كان بيحلم بحكم مدنى بعيد عن الحكم ألعسكرى والدينى لمصر
وشارك فى أحداث شارع مجلس الوزراء 2011 و أحداث شارع محمد محمود و احداث مسرح البالون و اقتحام السفارة الاسرائيلية فى القاهرة 2011 وكمان كان عضو فى إئتلاف لجان الدفاع عن الثورة ومؤسس التراس حرية بميدان التحرير وشارك فى فاعليات حملة عسكر كاذبون ومنسق لمسيرات ألدفاع عن ظباط 8 ابريل و تضامن مع اعتصام القضاة قدام دار القضاء العالى كان عايز تطهير ألقضاء 
## من ابطال محمد محمود
شارك محمد جمال (جو المصرى) فى أحداث شارع محمد محمود اللى كانت فى 19 فبراير 2011 بعد قتل المعتصمين فى ميدان التحرير وفض اعتصامهم بالقوة و كان واحد من ابطالها اللى كانو قدام فى مواجهة الداخلية والمجلس العسكرى واتقبض علية واتعذب فى معسكرات الامن واتصاب فى الاحداث
## مقتله
thumb|دليل برائة الشهيد محمد جمال المصرى بعد مخلص محمد جمال (مصرى) مشاركته فى فاعلية مليونية حلم الشهيد يوم الجمعة 20 يناير 2012 راح على دار القضاء العالى علشان يكمل تنسيقه علشان القضاة المعتصمين هناك يشاركو فى ذكرى الثورة والضغط على المجلس العسكرى بقيادة المشير طنطاوى لتحقيق اهداف الثورة لكن تم اغتيالة فجر يوم السبت 21 يناير 2012  على ايد بلطجية مأجورين تم الدفع بهم من النظام  وقتها لإغتيال محمد وتم طعنه بالقلب بطعنة نافذة ادت لتهتك القلب والرئتين وبعدها سارعت وزارة الداخلية عن طريق وزير الداخلية ايامها الوزير محمد ابراهيم بأن قامت بتشوية حياة الشهيد محمد جمال وقالت علية انة تحت تأثير الخمر والمخدرات لكن بعد كدة طلع الكلام دة كدب بعد ما التقرير بتاع الطب الشرعى اثبت انة مافيش كحوليات ولا مواد مخدرة فى جسم الشهيد محمد اللى يثبت كدب الداخلية وقامت لجنة الدفاع عنة باصدار بيان من هيئة الدفاع عن الشهيد محمد جمال بيرد على مهاترات السيد وزير الداخلية

وسارعت شوية منظمات حقوقية وحركات ثورية بأدانة الحادث الشبكة العربية تستنكر اغتيال الناشط السياسى محمد جمال

## تنبأه بالشهادة قبل مقتله
قبل اغتياله واستشهاده بكام يوم وفى حفلة تأبين مينا دانيال كان له كلمة صغيرة و هو انه حلف بأنه الشهيد اللى جاى. فأقسم وقال “أنا الشهيد.. والله والله أنا الشهيد اللى جاي”.. 
وكمان من اللى كان بيكتبة على صفحته الشخصية كتابات وكأنها جوابات قبل الموتمستنى 25 يناير وكأنه عيد ... مستنى افرح و اتزف ...و يكون اسمى شهيد .... انا عاوز اجيلكوا و اشوف الفرحه فى عيونكوا .. لما نحرر مصر و يتحقق امالى و امالكوا ... سيبتونى و مشيتوا و الحمل كان تئيل ... بس لاجل مصر و لاجل لئاكوا محستشى الا بفرائكوا ... مش هعتب عليكوا علشان سبئتونى و ارتحتوا .. ما انا كمان هجيلكوا و افرح و افرحكوا .. اخواتنا هتعيش بكرامه و حريه ... و بلدنا سابوها الحراميه .. و بناتنا ستروها اخواتنا من ايد العسكر ابو عصايا و بندئيه ... دى كانت اخر كلمات محمد المصرى و أمنيته بس للأسف قتل قبل 25 يناير...
## محاكمة قاتله
اتقبض على القاتل  و هو بلطجى ومسجل جرائم نفس و هو من البلطجية  
 اللى كان بيستخدمهم النطام فى الوقت ده ضدالثوار واعترف بالجريمة بالكامل و قضت الدايرة 17 بمحكمة جنايات شمال القاهرة برئاسة المستشار محمد فتحى صادق، بمعاقبة عبد المجيد ابراهيم عبد المجيد ، مسجل خطر قضايا نفس بالسجن المؤبد لإدانته بقتل الناشط السياسى محمد جمال الدين،الشهير بـ روبن هود الثورة المصرية ، الحكم اللى هو الاول من نوعه علشان هو الحكم الوحيد اللى تم فى قضايا الثوار وفى المحاكمة كان فية مفاجئة وهى أن المحامى اللى اترافع عن المتهم كان مشارك فى الدفاع عن ظباط قسم المنتزة بالاسكندرية المتهمين بقتل ثوار 28 يناير ودة بقى دليل يفتح مجال احتمالات ان المتهم تابع للداخلية.
## وقفات إحتجاجية
نظم عدد من اصحاب الشهيد " محمد جمال " المعروف باسم روبين هود الثورة المصرية وبعض اعضاء الحركات الثورية وقفات تنديد بقتله 
* وقفة احتجاجية لإحياء ذكرى استشهاد محمد جمال والمطالبة بالقصاص 
* وقفة احتجاجية من اجل الشهيد محمد جمال المصرى 
* لإحياء ذكرى الشهيد محمد جمال الشهير بـ "مصري"
* وقفة قدام القضاء العالى وقت جلسة النطق بالحكم فى قضية الشهيد محمد جمال
## لينكات برانيه
* الانسان اولا - الصفحة التى انشأها الشهيد وعليها كل كتاباتة على فيس بوك
* روبن هود الثورة المصرية الشهيد محمد جمال  - الصفحة الرسمية على فيس بوك
* قصة قصيرة بقلم الكاتبة رشا ابراهيم عن الشهيد محمد جمال (مصرى) بعنوان الحلم
* سيدة قنديل: قاتل الشهيد محمد جمال على صلة وثيقة بالبوليس
## المصادر


تصنيف:مواليد 1970
تصنيف:وفيات 2012
تصنيف:ناشطين مصريين
تصنيف:مصريين مع ثورة 25 يناير